एक कार को दूसरे ने टक्कर मार दी तारबाहर थाने में किया गया जुर्म दर्ज
बिलासपुर | एक कार को दूसरे ने टक्कर मार दी। पुलिस ने आरोपी चालक के खिलाफ जुर्म दर्ज कर लिया है। मामला तारबाहर थाना क्षेत्र का है। रायपुर अवधपुर भटगांव चौक निवासी वीरेंद्र सिंह धाकड़ पिता छोटेलाल 39वर्ष निजी कंपनी में मैनेजर हैं। वे किसी काम से बिलासपुर आए थे। सोमवार की दोपहर करीब 12 बजे वे अग्रसेन चौक स्थित होटल से निकल रहे थे, इसी दौरान उनकी कार क्रमांक सीजी 04एके 3690 को पीछे से कार क्रमांक सीजी 10-वाय 8883 ने टक्कर मार दिया। हादसे में मैनेजर बच गए पर उनकी कार क्षतिग्रस्त हो गई। पुलिस ने उनकी रिपोर्ट पर आरोपी कार चालक के खिलाफ धारा 279के तहत जुर्म दर्ज कर लिया है।
hin_Deva hin_Deva